钦定古今图书集成/方舆汇编/职方典/第1253卷 > 《祝融峰》朱熹
## 钦定古今图书集成/方舆汇编/职方典/第1253卷 > 《祝融峰》朱熹

衡岳千仞起，祝融一峰高。群山猥突兀，奔走如曹迯。
我来雪月中，历览快所遭。扪天滑青壁，俯壑崩银涛。
所恨无巨犗，一掣了六鳌。遄归青莲宫，坐对白玉毫。
重“阁一徙倚，霜风利如刀。平生山水心，真作货食饕。
明朝更清彻，再往岂惮劳。中宵抚世故，剧如千猬毛。
嬉游亦何益，岁月令滔滔。起望东山云，茫然首空搔。”